Document ID: /roh_data/filtered/fineweb-2-filterrobots_roh.jsonl.gz/45428

La vischnanca da Trimmis po realisar ses project per in lai da far bogn. La regenza grischuna ha stgaffì las premissas da planisaziun per il project da 2,7 milliuns francs.
Ussa dovri be pli il material da construcziun. La finanziaziun saja gia garantida. Sco quai ch'il president communal Roman Hug ha ditg. Sche tut va tenor planisaziun po la populaziun far bogn en il lai la stad 2023. Il project prevesa da transfurmar il territori da glera en las zonas umidas dal Rain en in biotop. Per pudair construir ils edifizis necessaris vegn la zona existenta adattada ed engrondida per circa 7'811 meters quadrat. Plinavant vegn era il territori d'abitadi extendì, quai per var 711 meters quadrat.